
ŠIAULIŲ MIESTO SAVIVALDYBĖS ADMINISTRACIJOS 
ŽEMĖS VALDYMO SKYRIUS

SPRENDIMO PROJEKTO „DĖL PRITARIMO IŠNUOMOTI 0,0073 HA PLOTO VALSTYBINĖS ŽEMĖS SKLYPO DALĮ BENDRAI NAUDOJAMAME ŽEMĖS SKLYPE DAUBOS G. 7,
ŠIAULIŲ MIESTE“ 



2025 m. __________ d.
Šiauliai


Sprendimo tikslas gauti Šiaulių miesto savivaldybės tarybos pritarimą sudaryti nuomos sutartį (toliau – Sutartis) dėl žemės sklypo dalies bendrai naudojamame 1,6414 ha ploto žemės sklype Daubos g. 7, Šiaulių mieste.

Valstybinės žemės nuomą reglamentuoja Lietuvos Respublikos žemės įstatymas ir Kitos paskirties valstybinės žemės sklypų pardavimo ir nuomos taisyklės, patvirtintos Lietuvos Respublikos Vyriausybės 1999 m. kovo 9 d. nutarimu Nr. 260 „Dėl Kitos paskirties valstybinės žemės sklypų pardavimo ir nuomos taisyklių patvirtinimo“ (toliau – Taisyklės).
Taisyklių 44 punkte nurodyta, kad valstybinės žemės nuomos procedūrą vykdanti institucija valstybinės žemės nuomos sutarties projektą pateikia nuomininkui. Pasirašydamas sutarties projekte nuomininkas patvirtina, kad sutinka su sutarties projekte įrašytomis žemės sklypo nuomos sąlygomis. 
Sprendimas išnuomoti žemės sklypą ar jo dalį arba prašymo netenkinti priimamas per 10 darbo dienų, kai valstybinės žemės nuomotojas yra savivaldybės taryba, – artimiausiame tarybos posėdyje, nuo valstybinės žemės nuomos sutarties projekto suderinimo su nuomininku. Jeigu priimamas sprendimas išnuomoti žemės sklypą ar jo dalį, jame nurodoma, kad žemės sklypas ar jo dalis išnuomojami valstybinės žemės nuomos sutarties projekte įrašytomis sąlygomis ir nurodomi žemės sklypo nuomos termino nustatymo motyvai. Sutarties projektas pridedamas prie sprendimo išnuomoti žemės sklypą kaip neatskiriamas priedas.
Taisyklių 43.5.5 papunktyje nurodyta, kad valstybinės žemės nuomos terminas nustatomas atsižvelgiant į valstybės interesus pagal žemės sklype (jo dalyje) esančio statinio ar įrenginio ekonomiškai pagrįstą naudojimo trukmę, kuri nustatoma pagal statinio ar įrenginio statybos projekto dokumentus, vadovaujantis statybos techniniais reglamentais, pagal kuriuos nustatoma statinių gyvavimo trukmė, statinių ar įrenginių, pastatytų iki 1996 m. sausio 1 d., – pagal nekilnojamojo daikto kadastro duomenų byloje nurodytus statinio ar įrenginio nusidėvėjimo duomenis, vadovaujantis aplinkos ministro patvirtinta pastatų, statinių ir įrenginių, pastatytų iki 1996 m. sausio 1 d., saugaus naudojimo termino nustatymo tvarka.
Pastato 21I1g (unikalus Nr. 4400-0295-8018) statybos pabaigos metai yra 2004 m., pagrindinė naudojimo paskirtis „pagalbinio ūkio“, sienos metalo su karkasu.
STR 1.12.06:2002 II b. skyriuje „Pagalbinio ūkio paskirties“ nėra nurodyta statinio, kurio sienos yra metalo su karkasu, gyvavimo trukmė, todėl naudojama 7.9 papunkčio informacija, metalo statinio, kurio paskirtis – pagalbinio ūkio, ekonomiškai pagrįstas naudojimo terminas yra 40 metų.
VĮ Registrų centro duomenų bazėje nėra užfiksuota statinio funkcinė priklausomybė kitam pagrindiniam daiktui, asmuo taip pat jokios informacijos neturi, todėl siūloma nustatyti ne ilgesnis kaip viena dešimtoji dalis nustatytos statinio ar įrenginio ekonomiškai pagrįstos naudojimo trukmės žemės sklypo nuomos terminą, t. y. 4 metai. 
Nacionalinės žemės tarnybos prie Žemės ūkio ministerijos Šiaulių skyriaus vedėjo 2017 m. kovo 13 d. įsakymu Nr. 31VĮ-612-(14.31.2.) „Dėl valstybinės žemės sklypo Daubos g. 7, Šiaulių mieste, dalių dydžių nustatymo“ nustatytos žemės sklypo dalys kiekvienam pastatui eksploatuoti.
Asmuo žemės sklype nuosavybės teise valdo keletą statinių, kuriems eksploatuoti valstybinės žemės nuomos sutartys yra sudarytos.
2025-01-16 atlikus faktinių duomenų patikrinimą vietoje (akto Nr. ŽV-18) nustatyta, kad statinys naudojamas pagal Nekilnojamojo turto registre įregistruotą jo tiesioginę paskirtį. Žemės sklypas kompaktiškai užstatytas statiniais ir atitinka statiniams ir įrenginiams eksploatuoti reikalingo žemės sklypo būtino dydžio reikalavimus. 
Pasirašydamas sutarties projekte nuomininkas patvirtino, kad sutinka su sutarties projekte išdėstytomis žemės sklypo nuomos sąlygomis. 
Nuomos sutarties projektas saugomas Žemės valdymo skyriuje.

Nenumatoma

Teigiamos pasekmės – priėmus sprendimą teigiamų pasekmių nenumatoma.
Neigiamos pasekmės – priėmus sprendimą neigiamų pasekmių nenumatoma. 

Priėmus sprendimą, teisės aktai nekeičiami ir nepripažįstami negaliojančiais.

Sprendimui įgyvendinti priimti papildomų teisės aktų nereikia.

Sprendimo projekto įgyvendinimui papildomos lėšos nebus reikalingos. 

Antikorupcinio vertinimo pažyma nepridedama.
Sprendimo projektą parengė Šiaulių miesto savivaldybės administracijos Žemės valdymo skyrius. Tiesioginis rengėjas − skyriaus vyr. specialistė Loreta Baliutavičienė, tel. +370 41 509 582. 

Numatomo teisinio reguliavimo poveikio vertinimas neatliekamas, nes sprendimo projektu nėra numatoma reglamentuoti iki tol nereglamentuotus santykius ar iš esmės keisti teisinį reguliavimą. 



Skyriaus vedėja			                                            Oksana Gruzdienė



